2371 ठिकानों पर एक साथ रेड, इलेक्ट्रानिक गैजेट्स को जांच के लिए भेजा
Punjab Police Search Operation Bambiha Group | Bathinda Patiala Firozpur  पंजाब पुलिस की तरफ से बंबीहा ग्रुप पर बड़ी कार्रवाई को शुरू किया है। सुबह से ही 50 के करीब टीमों ने एक साथ बठिंडा, फिरोजपुर व पटियाला के आपसपास के एरिया में 60 से अधिक ठिकानों पर सर्च अभियान शुरू किया है।
पंजाब पुलिस ने मंगलवार को बंबीहा ग्रुप, जग्गू भगवानपुरिया गैंगस्टों पर बड़ी कार्रवाई की। सुबह से ही 409 पुलिस टीमों ने एक साथ बठिंडा, फिरोजपुर व पटियाला के आसपास के एरिया में 2371 ठिकानों पर सर्च अभियान शुरू किया है। बताया जा रहा है कि यह सभी ठिकाने बंबीहा ग्रुप, जग्गू भगवानपुरिया और अन्य गैंगस्टरों के करीबियों के हैं।
पुलिस की तरफ से बीते कुछ समय से बंबीहा ग्रुप, जग्गू भगवानपुरिया और अन्य गैंगस्टरों के साथ जुड़े लोगों की जानकारियां हासिल की जा रही थी। पूरी रिपोर्ट के आधार पर और हाईकमांड के आदेशों के बाद मंगलवार पूरे पंजाब में छापामारी शुरू कर दी गई है।
सभी ठिकानों पर एक साथ कार्रवाई
सूत्रों के मुताबिक, पूरे पंजाब में एक साथ इन ठिकानों पर कार्रवाई को शुरू किया गया। पंजाब में 2371 ठिकानों को रेड के लिए चुना गया था। पूरे सर्च ऑपरेशन को अंजाम देने के लिए तकरीबन 409 पुलिस पार्टियों को तैयार किया गया था। इन्हें अलर्ट पर तो रखा गया था, लेकिन सुरक्षा के मद्देनजर सुबह इनके साथ लोकेशन को शेयर किया गया।
इलेक्ट्रॉनिक सामान व डॉक्यूमेंट मिले
पुलिस ने इन ठिकानों पर कार्रवाई के बाद गैंगस्टरों के कई करीबी लोगों को हिरासत में लिया है। उनसे पूछताछ की जा रही है। इसके अलावा कुछ जगहों पर इलेक्ट्रॉनिक गैजेट्स और बंबीहा गैंग के साथ जुड़े डॉक्यूमेंट भी पुलिस ने कब्जे में लिए हैं। जिन्हें फोरेंसिक जांच के लिए भेज दिया गया है।